בין סוף יולי לתחילת אוגוסט השנה, 29 תושבים בעיר פו-שון, פרובינציית ליאו-נינג, נעצרו בגל מעצרים מתוכנן.
כל האנשים האלה נעצרו ללא כל עילה חוקית, אלא רק בשל כך שהם מתרגלי פאלון גונג, שיטה רוחנית הנרדפת כבר 17 שנה על ידי המשטר הקומוניסטי הסיני. רשויות הפרובינציה כיוונו למתרגלי השיטה שסירבו בעבר לוותר על התרגול בשיטה.
מי שעומד מאחורי גל המעצרים זה "משרד 610" (המכונה: הגסטאפו הסיני) של הפרובינציה. "משרד 610" הוא גוף העומד מעל החוק, ויש לו כוח מעל מערכת המשפט ואכיפת החוק בסין, והוא הוקם במיוחד ב-10 ביוני 1999 כדי לרדוף ולהכחיד את הפאלון גונג.
את גל המעצרים האחרון הוביל גאו הונג-בין, אשר קודם להיות מזכיר המפלגה הקומוניסטית בפו-שון לאחר גל המעצרים של 28 ביוני.
נכון ליום כתיבת המאמר, 22 מתוך המתרגלים שנעצרו עדיין עצורים. ניתן לראות את רשימת המתרגלים העצורים במאמר באנגלית בקישור למטה.